Diari Oficial de la Generalitat Valenciana


Sumari del DOGV 6394, del 10-11-2010 (2010/12627)

Informació pública de l'estudi informatiu de la prolongació de la Línia 4 de Metrovalencia des de Valterna fins a Paterna nord.
-------------------------------------------------------------------------------------------------------------------------------

### Dades del document

Número de DOGV
:   6394

Data del DOGV
:   10-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12378


Organisme emissor
:   Conselleria d'Infraestructures i Transport

Tipus de document
:   Anunci

Informació pública de l'estudi informatiu de la prolongació de la Línia 4 de Metrovalencia des de Valterna fins a Paterna nord. [2010/12769]  
Per Resolució de 3 de novembre de 2010, esta Direcció General de Transports i Logística, en virtut de les competències delegades per Resolució del conseller d'Infraestructures i Transport, de 2 de febrer de 2010, va acordar sotmetre l'Estudi informatiu de la prolongació de la Línia 4 de Metrovalencia des de Valterna fins a Paterna nord al tràmit d'informació pública en la forma prevista en l'article 86 de la Llei de Règim Jurídic per a les Administracions Públiques i Procediment Administratiu Comú, Llei 30/1992, de 26 de novembre.  
El període d'informació pública esmentat s'obri als efectes de la legislació general, els articles 227, 228 i 233 del Reial Decret 1211/90 que aprova el Reglament de la Llei d'Ordenació dels Transports Terrestres, així com als efectes ambientals, en aplicació de l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, modificat per la Llei 6/2010, de 24 de març, de l'article 4 de la Llei 2/1989, de 3 de març, de la Generalitat Valenciana, d'Impacte Ambiental, i Decret 162/1990, de 15 d'octubre, pel qual s'aprova el seu Reglament, als efectes paisatgístics per aplicació de la Llei 4/2004, de 30 de juny, de la Generalitat Valenciana, d'Ordenació del Territori i Protecció del Paisatge, i Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i finalment a la necessitat d'ocupació dels béns i drets afectats d'acord amb la legislació expropiatòria.  
Informació:  
Conselleria d'Infraestructures i Transport.  
46942 València: av. de Blasco Ibáñez, 50.  
Ajuntament de Paterna  
46298 Paterna (València): plaça de l'Enginyer Castell, 1.  
Objecte: formular observacions sobre les circumstàncies que justifiquen la declaració d'interés general de la línia, sobre la concepció global del traçat, sobre l'avaluació de l'impacte ambiental i els efectes paisatgístics, i als efectes de la necessitat d'ocupació dels béns o d'adquisició dels drets afectats per l'execució de les obres.  
Termini: trenta dies hàbils, comptadors a partir del primer dia hàbil següent de la publicació d'este anunci en el Butlletí Oficial de l'Estat.  
Transcorregut el termini esmentat sense fer al·legacions, es considerarà que hi està d'acord i perdrà el dret al tràmit corresponent. Això, sense perjudici de la interposició dels recursos que calguen contra la resolució definitiva del procediment, en els terminis legalment i reglamentàriament establits.  
València, 3 de novembre de 2010.- El director general de Transports i Logística: Vicente Dómine Redondo.